Referat fra bestyrelsesmødet torsdag den 7. februar 2019

Deltagere: Ingelise Jensen (46), Anne Marie Thomsen (58), Jens Vedsted-Hansen (60), Kirsten Friis Hansen (62), Ole Bruun Nielsen (64) samt suppleant Birgit Bannas (52).

Mødet blev holdt hos Anne Marie

1. Valg af referent

Jens blev valgt som referent.

1. Godkendelse og underskrivelse af referat fra sidste møde den 7. januar

Referatet blev godkendt og underskrevet af dem, der havde deltaget i mødet.

1. Status fra sidste møde, herunder det kommende salg af boligen i nr. 66

Formanden oplyste, at medlemmer af bestyrelsen havde besigtiget nr. 66 sammen med Ole Bills sønner, og at boligen er klar til salg.

Besked herom er blevet sendt til alle beboere i Fiskbæk. Ingen havde udtrykt ønske om at overtage boligen, da fristen udløb den 5. februar.

Bestyrelsen undersøger herefter muligheden for salg til nogen af dem, der er skrevet på foreningens interesseliste.

1. Vedtægtsændringer: venteliste/interesseliste, andelsbeviser

En arbejdsgruppe af bestyrelsesmedlemmer havde udarbejdet forslag til vedtægtsændringer, navnlig vedrørende ordningen med intern venteliste i foreningen og interesseliste for eksterne personer, der er interesseret i at købe en andel, samt spørgsmålet om andelsbeviser. Forslagene blev drøftet, og vi besluttede at fremlægge dem på næste generalforsamling. Ole påtog sig at lave et papir, hvor ændringsforslagene bliver præsenteret på en overskuelig måde.

1. Forberedelse til møde med revisor, herunder budgetforslag for 2019

Der er aftalt møde med revisor den 20. februar. Vi diskuterede i den forbindelse forslag til budget for 2019 og blev enige om at foretage nogle enkelte justeringer i forhold til 2018, bl.a. pga. den nedsatte udgift til renovation.

Desuden drøftede vi forslag om at montere energibesparende pærer og bevægelsessensorer i lygterne i haven samt at opsætte nogle lamper med solcellebatterier ved parkeringspladserne ud for nr. 58-66. Disse forslag vil blive taget op på generalforsamlingen.

1. Eventuelt

Bestyrelsen havde modtaget forslag om fremover at bruge organisk gødning på græsplænerne. Der var enighed om at følge dette forslag.

Hegnet bag skurene ud mod Nyvej er i fare for at vælte. Vi aftalte, at hegnet skal besigtiges, og derefter skal der tages stilling til om det skal afstives eller fjernes.

Næste bestyrelsesmøde afholdes den 25. februar kl. 17.00 hos Birgit. Dette møde vil dreje sig om planlægning af generalforsamlingen.